2009 йылдың тәүге яртыһында осоу-ултырыу һыҙатын реконструкциялау тамамланды һәм ауырыраҡ Boeing 737 һәм Airbus А320 самолёттарын ҡабул итеү мөмкинлеге барлыҡҡа килде. 2009 йылдың 11 майынан аэропорт тәүлек әйләнәһенә эшләй башланы. Аэропорт халыҡ-ара статусҡа эйә. 2012 йылдың 17 майында сәғәтенә 320 пассажирҙы хеҙмәтләндергән яңы «А» терминалы асылды, ул аэропорттың иң ҙур терминалы булды. Терминалдың эсендә 4 ресторан, 5 бар, 3  Duty Free магазины, ике балалар бүлмәһе, ябай һәм бизнес залдары эшләй.